**PÖYTÄKIRJA** **13.6.2022**

**IHMISOIKEUSVALTUUSKUNTA**

**Aihe** Ihmisoikeusvaltuuskunnan kokous

**Aika Maanantai 13.6.2022 klo 13.15–16.00**

**Paikka** Läsnä verkossa 16 jäsentä

 läsnä paikalla 11 jäsentä

**Kokouksen avaaminen**

Puheenjohtaja avasi kokouksen klo 13:18 ja totesi kokouksen päätösvaltaiseksi.

**Päätösasiat**

Edellisen kokouksen (21.3.2022) pöytäkirja hyväksyttiin.

**Teemakeskustelu**

* **Ihmisoikeuspuolustajien tilanne Suomessa**
* Ihmisoikeuspuolustaja Sweeta Akbari Afghanistanista (Scholars at Risk)
* Annina Rautalahti (Tampereen yliopisto).

Sweeta Akbari kertoi taustastaan ja prosessista, joka hänen täytyi käydä läpi päästäkseen Suomeen Talibanien noustua valtaan Afganistanissa. Annina Rautalahti kertoi, mitä hänen täytyi tehdä auttaakseen Akbarin ja hänen perheensä Suomeen. Rautalahden mukaan Akbarin ja hänen perheensä saaminen Suomeen vaati neljä kuukautta aikaa, 300 tuntia työtä ja yhteydenottoja noin 80 ihmiselle.

Valtuuskunta katsoi, että Suomen toimet ihmisoikeuspuolustajien suojelussa ovat riittämättömät. Byrokratia estää tehokkaan ihmisoikeuspuolustajien suojelun käytännössä. Keskustelussa nousi esiin muun muassa tarve viranomaisten välisen koordinaation parantamiselle, erityisesti poliisin, Maahanmuuttoviraston ja ulkoministeriön välillä. Tulisi olla yksi taho, joka osaisi neuvoa Suomeen tulevia henkilöitä. Lisäksi EU:n ihmisoikeuspuolustajia koskevat suuntaviivat tulisi toimeenpanna Suomessa viipymättä.

**Päätösasiat**

* **IOV-kannanotto ihmisoikeuspuolustajista**

Susan Villa (IOK) esitteli luonnoksen kannanotoksi, jossa esitetään ihmisoikeuspuolustajien suojelumekanismin perustamista Suomeen ja suojelun tehostamista yleisesti.

Kannanotto katsottiin tarpeelliseksi. Luonnoksen tekstiä selvennettiin ja tarkennettiin.

Ihmisoikeuskeskus päivittää luonnoksen ja lähettää sen IOV:lle perjantaina 17.6.2022.
EDIT – päätettiin odottaa syksyyn kannanoton julkaisemisen kanssa ja tarvittaessa päivittää tekstiä.

**Ajankohtaiset**

* Hallituksen esityksen vaikutusarviointi - PIO-vaikutusarviointi (klo 14.15)
	+ Hanna Rönty, oikeusministeriö

Oikeusministeriön erityisasiantuntija Hanna Rönty esitteli perus- ja ihmisoikeusvaikutusarvioinnin kehittämisprojekteja oikeusministeriössä. Työn alla on mm. vaikutusarviointiohjeistuksen kehittäminen, lainvalmistelukoulutukset sekä yhteistyön kehittäminen. Oikeusministeriön vaikutusarviointiohje on tarkoitus juljaista alkusyksystä, ja sen jälkeen aloitetaan ohjeen jalkauttaminen. Ministeriöissä on tarkoitus pitää mm. perus- ja ihmisoikeuskurssi lainvalmistelijoille.

Perus- ja ihmisoikeuksien lisääntyvä näkyminen vaikutusarvioinnissa on positiivista, vaikka puutteitakin vielä on esim. eri ihmisryhmiin kohdistuvien vaikutusten osalta (muun muassa saamelaiset, ikääntyneet, lapset, eri sukupuolet). Nykyinen vaikutusarviointi nähtiin tarkoitushakuisena, kun arvioinnissa korostetaan hyviä vaikutuksia eikä mainita avoimesti negatiivisia vaikutuksia tai sitä, että vaikutukset voivat olla epäselviä. Valtuuskunta painotti, että arvioinnin on oltava rehellistä poliittisista näkökulmista riippumatta, sillä arvioinnin puutteet näkyvät nopeasti käytännössä (esimerkiksi aliresursointi). Vaikutusarvioinnille toivottiin myös vahvempaa laadun varmistusta niin valiokunnilta kuin lainsäädännön arviointineuvostolta.

Keskustelussa nousi esiin lisäksi vaikutusarvioinnin ajankohta. Rönnyn mukaan vaikutusarviointiohjeessa todetaan, että arvioinnin on oltava mukana alusta asti. Myös toimeenpanovaihetta tulisi arvioida. Valtuuskunta kannusti ottamaan tutkimustietoa käyttöön, jotta vaikutusarviointi olisi tehokkaampaa. Tiedon keräämistä ja jakamista pidettiin tärkeänä. Perus- ja ihmisoikeuskoulutuksen lisääminen virkamiehille on välttämätöntä.

* Seuranta: ajankohtaiset määräaikaisraportointiprosessit 2022
	+ CRC (DL 1.7.), CEDAW (DL 11.9.), UPR-aikataulut
* IOV:n jäsenten ajankohtaiset – esittely

Valtuuskunnan ajankohtaiset asiat kerätään verkossa ja jaetaan kokouksen jälkeen.

* Jaostojen ajankohtaiset ja työvaliokunnan pöytäkirja
	+ Ikääntyvien oikeuksien jaosto
	+ VIOK (kokousmuistiot<https://bit.ly/38Hbv9A>)
	+ Työvaliokunnan pöytäkirja 23.5.2022 (tiedoksi)

Jaostojen pöytäkirjat laitetaan tiedoksi valtuuskunnalle sähköisesti.

* IOK:n ajankohtaisia
	+ PIO-toimijat-julkaisu ja IOK 10 v (julkaistiin to 9.6.2022)
	+ [Toimintakertomus julkaistu](https://www.ihmisoikeuskeskus.fi/uutiset/toke-2021/)
	+ ENNHRI-kuulumisia
	+ tulevat IOK-tilaisuudet:
		- Arktinen tilaisuus 26.10.2022 ja Kalle Könkkölä -symposium 12.12.2022.

**Kokouksen päättäminen**

Puheenjohtaja päätti kokouksen klo 16:32.

\*\*\*